
Studii pre-Niceene: Marcion din Sinope și Testamentum (|) 


Acum mult timp, apăruse pe site-ul Incorect Politic un articol destul de interesant scris de un anumit Dan 
Cristian Ionescu, unde încercase să pună oamenii într-o temă destul de controversată și anume 
marcionismul. Pentru foarte mulţi creştini din secolul 21, numele Marcion rămâne o variabilă 


necunoscută pentru că acesta a fost şters din memoria Bisericii. 


Revenind însă la articolul lui Dan Cristian Ionescu despre Marcion şi marcionism, trebuie să recunosc că 
acesta m-a iniţiat în studierea marcionismului şi în tot ce înseamnă acesta. Desigur, acest articol nu este 
scris pentru a-l critica pe domnul DCI, ci mai degrabă pentru a completa studiul incomplet pe care acesta l-a 
făcut în trecut. Ţin să menţionez că toate sursele pe care le-am folosit şi le-am citit pentru acest articol sunt 
de la oameni care şi-au dedicat lungi studii lui Marcion, dar şi de la oameni care se consideră marcioniști. De 
asemenea, ţin să specific că acest articol trebuie înţeles din prisma liberă a minţii, nici cum în prisma unei 
habotnicii religioase, fie ea ortodoxă, catolică sau protestantă. Singurele surse scrise în perioada când 
biserica marcionistă era răspândită, sunt doar de la adversarii lui Marcion, adică agenţii bisericii oficiale. 
Trebuie să cunoaştem însă că argumentele contra lui Marcion au fost scrise abia după ce Marcion a murit, 


deci Marcion neputând să răspundă acuzațiilor anumitor cărturari din biserica oficială. 


Marcion a fost un episcop şi un om înstărit din Sinope, tatăl lui fiind la rândul lui un episcop, Philologus din 


Sinope, unul din cei 70 de apostoli. Philologus a fost numit episcop chiar de Apostolul Andrei (Romani 


16:15). Se spune că Marcion s-a născut în jurul anului 70 d.Hr. şi şi-a început misiunea de creştinare în Asia 
Mică imediat după anul 100 d.Hr.. Polycarp ne spune că misiunea lui Marcion este mai devreme de 115 
d.Hr.. De asemenea, misiunea a durat până după 150 d.Hr şi murind în cele din urmă în anul 160 d.Hr, în 


jurul vârstei de 75 de ani. 


Acesta este recunoscut, pe lângă curentului care îi poartă numele, de compilarea primii Biblii Creştine, ce 
conţinea Evanghelia lui Iisus Hristos, revelaţia primită a Apostolului Pavel şi cele 11 epistole originale ale 
Apostolului Pavel. Pentru a face acest lucru, Marcion a călătorit în tot Imperiul Roman pentru a aduna din 
bisericile pre-Niceene fondate de Pavel, pentru a colecţiona toate scrierile şi scrisorile acestuia originale în 
limba greacă. A fost primul creştin care a reușit să unească toate aceste epistole, împreună cu viaţa lui Iisus 


Hristos într-o singură Biblie, care era numită Testamentum. 


Conform lui Wolfram Kinzig, Testamentum chiar ar fi fost numele pe care Marcion a oferit Bibliei sale, 
care în română înseamnă Testament. Testamentum a fost alcătuit şi scris de Marcion între anii 120 d.Hr 
şi 140 d.Hr, fiind primul canon biblic înaine cu 300 de ani de canonul standard pe care noi astăzi îl ştim 
impus. Testamentum nu a fost împărțit între „vechi” şi „nou”, la fel ca Biblia modernă şi a fost chiar 
extrem de scurt. Distincția între „vechi” şi „nou” a început să apară abia pe la anul 170 d.Hr, când Melito de 
Sardis a conceput aceşti doi termeni. Testamentum a fost împărţit în două părţi: Evanghelia (numită şi 


Evangelicon) şi cele 11 epistole ale lui Pavel (numite și Apostolicon). 


Imediat după ce Marcion a colectat toate epistolele lui Pavel luate din bisericile fondate de acesta, a inceput 
să compare Dumnezeul creştin care este revelat doar prin Iisus Hristos cu zeitatea sălbatică şi obsedată 
de jertfă de sânge, Yahweh, zeul Torei. Marcion a tras concluzia că este vorba de doi zei total diferiţi, scriind 
în detaliu despre această chestiune în cartea sa numită Antithesis. Cartea şi descoperirile sale (epistolele) 


au cauzat o schismă între creştinii primari. 


Undeva la sfârșitul anilor 130, Marcion a călătorit la Roma, s-a alăturat Bisericii de la Roma şi a făcut o 
donaţie generoasă de 200000 sesterţi congregaţiei de acolo. Conflictul cu cei din biserica de la Roma a 
început să se intensifice şi a ajuns să fie numit eretic şi excomunicat în anul 144, donația lui fiind înapoiată 
lui. După excomunicarea sa, acesta s-a întors în Asia Mică, unde a continuat să coordoneze numeroase 


biserici din zonă. 


Creștinii marcioniţi au fost cei mai mulţi și cei mai răspândiţi creştini până în secolul 4. În secolul 4, biserica 
oficială a început să obţină putere politică şi împărații care susțineau facțiunea oficială au început să 
persecute toate credinţiile din Imperiul Roman, inclusiv pe creştinii marcioniţi. Aceştia au continuat să 


existe înafara Imperiului Roman până în secolul 10, în Siria şi în nord-estul Persiei. Creştinii marcioniţi 


considerau că doar Apostolul Paul a înţeles absolut mesajul lui Hristos, astfel ei considerând doar scriile sale 


ca fiind scripturi. 


